
Kasutuslubade väljastamine

1. ASJAOLUD JA MENETLUSE KÄIK

Läbivaatamiseks laekus ehitiste kasutuslubade väljastamise taotlused koos õigesti vormistatud  ehitamise    tehniliste dokumentidega, seadusega ettenähtud korras kooskõlastatud projektidega ja riigilõivu maksekorraldustega. 
Ehitusseaduse § 33 lõike 4 alusel on teostatud kasutusluba taotlevate ehitiste ülevaatus ja nõuetele     vastavuse kontroll.  Ehitiste ülevaatusest osavõtjad kinnitavad, et ülevaatuseks esitatud ehitised vastavad ettenähtud nõuetele ja neid võib kasutada vastavalt kavandatud kasutamise otstarbele.    

Seega, kasutusloa andmiseks takistusi ei ole ning  ehitistele võib väljastada   kasutusloa.

 2. ÕIGUSLIKUD ALUSED
 2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi nõusolek, et  valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.
   2.2. Narva linna ehitusmääruse § 27 lõike 3 kohaselt ehitise kasutusloa väljastamise või

       väljastamisest keeldumise ja kehtetuks tunnistamise otsustab Linnavalitsus.
 3. OTSUS

 Väljastada järgmistele ehitistele kasutusload: 
1. Hariduse tn 22 püstitatud jalgpallitabloole,

2. Haigla tn 1 püstitatud piirdeaiale ning ehitatud katussalule, kanalisatsioonile, soojustrassile,    välisveetorustikule ja väliselektrivarustusele,
3. Kalda tn 1 rekonstrueeritud palvemajahoonele,
4. Kulgu tn 5 laiendatud tootmishoonele,

5.Kreenholmi tn 42 korterelamu rekonstrueeritud otsaseintele,

6.Kangelaste pr 19 korterelamus rekonstrueeritud korterile nr 46,

7.A Puškini tn 69 korterelamus rekonstrueeritud korteritele nr 1- 48,

8.Hariduse tn 22, 22a, 22b ehitatud ehitistele.
 4. RAKENDUSSÄTTED

 4.1. Käesolev korraldus jõustub seadusega sätestatud korras.

 4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

